น้ำมันร่วงอีก6$,ทองคำลงแรง/ดาวโจนส์ปิดพุ่ง
หุ้นดาวโจนส์ปิดพุ่ง 599.10 จุด คลายกังวลเงินเฟ้อ ด้านราคาน้ำมันร่วงอีก 6.57 ดอลลาร์ ขณะที่ทองคำลงแรง 31.10 ดอลลาร์
16 มี.ค. 2565

ดัชนีเฉลี่ยอุตสาหกรรมดาวโจนส์ปิดที่ 33,544.34 จุด เพิ่มขึ้น 599.10 จุด หรือ +1.82%, ดัชนี เอสแอนด์พี 500 ปิดที่ 4,262.45 จุด เพิ่มขึ้น 89.34 จุด หรือ +2.14% และดัชนีแนสแดค ปิดที่ 12,948.62 จุด เพิ่มขึ้น 367.40 จุด หรือ +2.92%ดัชนีดาวโจนส์ตลาดหุ้นนิวยอร์กปิดพุ่งขึ้นในวันอังคาร (15 มี.ค.) โดยได้ปัจจัยบวกจากการที่นักลงทุนคลายความกังวลเกี่ยวกับภาวะเงินเฟ้อ ขณะเดียวกันนักลงทุนจับตาผลการประชุมของธนาคารกลางสหรัฐ (เฟด) ซึ่งจะมีการแถลงในวันนี้ตามเวลาสหรัฐสัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนเมษายน ลดลง 6.57 ดอลลาร์ ปิดที่ 96.44 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนพฤษภาคม ลดลง 6.99 ดอลลาร์ ปิดที่ 99.91 ดอลลาร์ต่อบาร์เรล นักลงทุนคาดหวังความคืบหน้าในการเจรจาสันติภาพระหว่างรัสเซียและยูเครน นอกจากนี้ ราคาน้ำมันยังถูกกดดันจากการที่จีนประกาศล็อกดาวน์เมืองเซินเจิ้นเพื่อควบคุมการแพร่ระบาดของโควิด-19 ซึ่งจะกระทบต่อความต้องการใช้น้ำมันราคาทองคำโคเม็กซ์งวดส่งมอบเดือนเมษายน ลดลง 31.10 ดอลลาร์ ปิดที่ 1,929.70 ดอลลาร์ต่อออนซ์